Kedves Tanulók!

2020. május 4. és 8. között a következő feladatokat végezzétek el.

Már feltöltöttem a virtuális füzeteitekbe az e heti feladataitokat. Ha esetleg nem találjátok a múlt héten küldött linket vagy más okból nem látjátok, nyugodtan írjatok, hogy küldjem el újra.

A következő feladat egy kicsit más lesz, mint az eddig megszokott. A következő linken rövidített olvasmányokat találtok:<https://www.oxfordlearnersbookshelf.com/>

Amikor először belépsz, regisztrálni kell az oldalon, majd felajánlja a 148 rövidített olvasmányt, ezt hagyd jóvá! Utána tudsz válogatni.

Kérlek benneteket, hogy A1/A2 vagy A2/B1 szintű könyvespolcról válasszatok egy nektek tetsző könyvet. Kérem, hogy mindenki a szintjének megfelelőt. A könyveket fel is lehet olvastatni. Egy könyv elolvasására és a hozzá tartozó feladatok megoldására 2 hét áll rendelkezésedre, tehát május 19. a beküldési határidő. Az idődet te osztod be. A feladat elvégzésének legvégén kérlek küld el a feladatokat tartalmazó lapok fényképét, a kiválasztott könyv címét és egy kb 10 mondatos összefoglalást a könyvről. Ez lehet a véleményed, a tartalom, vagy bármi, ami erről a könyvről eszedbe jut. Az itt leírtak azt jelentik, hogy én mennyit szeretnék, de természetesen a fogalmazás lehet hosszabb, több könyvet is választhatsz (ezzel szorgalmi 5-öst kapsz).

A feladatokat magadnak tudod javítani, a bal felső sarokban található 5. ikon segítségével, ahol a pipát látod. A jobb felső sarokban követheted, hogy a könyv hányadik oldalán tartasz, illetve a házikóra kattintva, mintha könyvjelzőt tennél a könyvbe, legközelebb ott folytathatod, ahol abbahagytad.

Jó szórakozást kívánok!

Beküldési határidő: 2020. május. 19.

A beküldés módja:

Az elkészült munkákat a virtuális füzetben kell beküldeni (külön mentés nem szükséges, automatikusan ment).